PREIFAT A CHYFRINACHOL

**[Rhowch eich cyfeiriad]**

**[Rhif ffôn]**

**[Cyfeiriad e-bost]**

**[Rhowch enw a chyfeiriad yr awdurdod lleol]**

**[Rhowch y dyddiad]**

**Cais i’r Awdurdod Lleol ailystyried CDU a gynhelir yn yr ysgol**

**gyda golwg ar ei ddiwygio**

Annwyl Syr/Fadam

**RHOWCH ENW’R PLENTYN NEU’R PERSON IFANC A’I DDYDDIAD GENI**

**RHOWCH ENW'R YSGOL**

Fi yw rhiant y plentyn uchod ac ysgrifennaf i ofyn i chi ailystyried Cynllun Datblygu Unigol fy mhlentyn gyda golwg ar ei ddiwygio.

(Deddf Anghenion Dysgu Ychwanegol a’r Tribiwnlys Addysg (Cymru) 2018 Rhan 2 O dan adrannau 27 a 28 o’r Ddeddf yn y drefn honno. Awdurdod Lleol yn ailystyried cynlluniau a gynhelir gan ysgolion) (Pennod 26 y Cod ADY)

Pan fydd ysgol yn cadw CDU ar gyfer disgybl, rwy’n deall y gallaf ofyn i’r

awdurdod lleol ailystyried y CDU gyda golwg ar ei ddiwygio os wyf yn anfodlon â’r CDU fel y’i ysgrifennwyd. Rhaid i’r awdurdod lleol wedyn ailystyried y CDU a phenderfynu a ddylid ei ddiwygio ai peidio, a bod hyn yn fodd i’m plentyn a minnau herio penderfyniad yr ysgol neu fethiant i wneud penderfyniad.

Os yw’r awdurdod lleol yn penderfynu y dylid diwygio’r CDU, rhaid iddo baratoi CDU diwygiedig a rhoi copi o’r cynllun diwygiedig i mi.

Os bydd yr awdurdod lleol yn penderfynu peidio â diwygio’r CDU, rwy’n deall bod yn rhaid iddo roi gwybod i mi am y penderfyniad a’r rhesymau drosto.

**Rhesymau dros y cais**

Er fy mod i’n cael cyfle i roi sylwadau ar CDU fy mhlentyn a mynegi fy mhryderon wrth yr ysgol, rwy’n dal yn anfodlon ar gynnwys CDU fy mhlentyn ac rwy’n ysgrifennu atoch i gadarnhau fy mod i’n dymuno i chi adolygu CDU fy mhlentyn, ac rwy’n gofyn am y newidiadau a ganlyn:

**[Nodwch yma y newidiadau penodol rydych chi eisiau eu gwneud. Defnyddiwch bennawd ar wahân ynghyd ag unrhyw reswm / tystiolaeth sydd gennych i ategu’r newidiadau rydych chi’n eu ceisio.]**

Er enghraifft, CDU Adran 2A: **Disgrifiad o anghenion dysgu ychwanegol y plentyn neu’r unigolyn ifanc**

Dylai’r disgrifiad o ADY y plentyn neu’r unigolyn ifanc fod mor glir a chynhwysfawr â phosibl a dylai gynnwys effaith yr angen ar addysg y plentyn neu’r unigolyn ifanc mewn cymaint o fanylder â phosibl. Lle ceir diagnosis perthnasol, dylid cynnwys hyn fel rhan o’r disgrifiad (Adran 23.27 y Cod)

Adran 2B: **Disgrifiad o ddarpariaeth ddysgu ychwanegol y plentyn neu’r unigolyn ifanc a’r modd o’i chyflwyno**

Os ydych chi’n gofyn am i'r ddarpariaeth yn y cynllun fod yn fwy penodol neu wedi ei feintioli – cyfeiriwch at y canlynol

Mae’r Cod ADY yn nodi'r hyn y dylid ei gynnwys ym mhob rhan o’r CDU.

Dywedir yn Adran 23.34 y Cod ADY y dylai’r CDU “gynnwys gwybodaeth, pan fo’n berthnasol, am ba mor aml y bydd y DDdY yn cael ei chyflwyno (er enghraifft, a fydd yn cael ei darparu bob dydd, bob wythnos, ar benwythnosau, ar ddiwrnodau ysgol yn unig neu unwaith y tymor, ac ati.)

Yn benodol, mae'n rhaid i'r ddarpariaeth fod yn fanwl ac yn benodol. Fel arfer, dylai hefyd gael ei meintioli, er enghraifft o ran y math o gymorth sy’n cael ei gynnig, faint o oriau a pha mor aml a pha lefel o arbenigedd. Dywedir yn Adran 23.37 y Cod ADY ‘Dylai fod yn fanwl, yn benodol ac yn fesuradwy’

Amgaeaf y dystiolaeth isod i ategu fy nghais:

**[Rhestrwch yma unrhyw dystiolaeth rydych am i ni ei hystyried.]**

Edrychaf ymlaen at glywed gennych ddim hwyrach na **[nodwch beth fydd y dyddiad 7 wythnos o ddyddiad y llythyr hwn].**

A fyddech gystal â chydnabod gyda throad y post eich bod wedi derbyn y llythyr hwn.

Yn gywir

**[Rhowch enw]**